Diari Oficial de la Generalitat Valenciana


Sumari del DOGV 232, del 28-02-1985 (1985/803996)

ORDRE de 30 de gener de 1985, de la Conselleria d'Agricultura, Pesca i Alimentació, per la qual es crea la Junta de Compres i Subministraments.
-----------------------------------------------------------------------------------------------------------------------------------------------

### Dades del document

Número de DOGV
:   232

Data del DOGV
:   28-02-1985

Secció del DOGV
:   ALTRES DISPOSICIONS

Número del document
:   1985/803996


Data del document
:   30-01-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

Ordre de 30 de gener de 1985, de la Conselleria d'Agricultura, Pesca i Alimentació, per la qual es crea la Junta de Compres i Subministraments.  
Article 1.r  
Amb aquesta Ordre es crea la Junta de Compres i Subministraments de la Conselleria d'Agricultura, Pesca i Alimentació.  
Article 2.n  
La Junta de Compres i Subministraments tindrà le.,, funcions següents:  
1. La programació i l'estudi de les necessitats de la Conselleria d'Agricultura, Pesca i Alimentació en ordre a comptes i subministraments.  
2. La proposta d'adjudicació dels contractes de subministraments referits a béns consumibles o de fàcil deterioració per l'ús, l'adquisició dels quals no haja estat centralitzada.  
3. La proposta de compres que facen referència a mobiliari i material d'oficina inventariable, l'adquisició dels quals no haja estat centralitzada.  
4. També li correspondrà de proposar les adquisicions de tota mena de material d'oficina que no estiga compres en els apartats anteriors, l'adquisició del qual no haja estat centralitzada.  
5. La realització de les adquisicions que s'indiquen en els números 2, 3 i 4 una vegada hagen estat degudament aprovades.  
En el supòsit segon, tercer, quart i cinqué, la Junta de Compres i Subministraments actuarà com a Mesa de Contractació.  
Article 3.r  
La Junta de Compres i Subministraments dependrà orgànicament de la Secretaria General, 1 el seu òrgan de gestió i secretaria serà al Servei de Gestió Econòmica.  
Article 4.t  
La Junta de Compres i Subministraments estarà constituïda per un President i quatre vocals, nomenats per Resolució del Conseller, a proposta del Secretari General i dels Directors Generals de la Conselleria respectivament.  
Podran incorporar-se transitòriament a la Junta, per acord del President, i en condició d'assessors, els funcionaris tècnics que s'hi escaiguen, quan així ho requeresca la naturalesa de les adquisicions a realizar.  
Formarà part de la Junta, quan actue com a Mesa de Contractació, un funcionari del Servei Jurídic i un funcionari del Servei de Gestió Administrativa, així com l'Interventor Delegat de la Intervenció General de la Generalitat.  
Article 5.è  
Tots els crédits consignats en el Pressupost de la Conselleria per a l'atenció del material de mobiliari i d'oficina dels seus diferents Centres Directius o Serveis Centrals i Territorials, seran assignats a la Junta de Compres i Subministraments, com també els que puguen ser aplicats per a les atencions esmentades de qualsevol altra procedència, a fi d'aconseguir la unitat de gestió en relació amb els béns esmentats, independentment de l'origen de les quantitats usades en l'obtenció d'aquests.  
Article 6.è  
Les funcions atribuïdes a la Junta de Compres i Subministraments, en relació amb el material d'oficina no inventariable, es deleguen en el Servei de Gestió Econòmica i en els funcionaris de les Direccions Territorials i Centres de la Conselleria que hi siguen habilitats per la Secretaria General d'aquesta. Correspondrà a la Junta de Compres i Subministraments aprovar-ne, en última instància, la gestió, així com comunicar-los totes les instruccions que estime pertinents. En cap de cas es podrà delegar la competència atribuïda a les Juntes de Compres en relació amb el mobiliari i material d'oficina inventariable.  
Article 7. è  
El Servei de Gestió Econòmica estudiarà anualment les previsions de necessitats de material inventariable i no inventariable, sobre la base del que proposen les distintes direccions i Centres de la Conselleria, i l'estudi serà elevat a la Junta de Compres i Subministraments en el mes de setembre de l'exercici precedent al d'aquell què fa referència la previsió.  
La Junta de Comptes i Subministrament decidirà en el mes de novembre, sobre la base de l'estudi esmentat i dels informes actualitzats d'inventari, la quantia de les necessitats a cobrir durant l'exercici següent, el material objecte de la delegació esmentada en l'article sise i les característiques normalitzades, i s'escau, dels béns que s'han d'adquirir.  
Article 8.é  
Tret de Resolució a l'efecte del Conseller d'Agricultura, Pesca i Alimentació, la Junta de Compres i Subministraments es constituirà en Mesa de Contractació de qualsevol tipus de subministraments, i en aquest cas s'hi incorporaran en condició de Vocals i a proposta del Director General corresponent, els funcionaris públics que s'hi escaiguen.  
Article 9.è  
La Junta de Compres i Subministraments vetlarà per l'economia i adequació dels béns a subministrar a les finalitats pretingudes, i considerarà oportú les qualitats creatives i de disseny dels béns esmentats, amb l'assessorament tècnic de l'Institut de la Petita i Mitjana Indústria Valenciana.  
DISPOSICIO TRANSITORIA  
El Servei de Gestió Econòmica estudiarà les previsions de necessitats de material inventariable i no inventariable per a l'exercici de 1985, sobre la base d'allò proposat per les distintes Direccions i Centres, i elevarà l'estudi a la Junta de Compres i Subministraments abans del 31 de març de 1985.  
La Junta de Compres i Subministraments decidirà, abans del 30 d'abril de 1985, sobre la base de l'estudi esmentat i dels informes actualitzats d'inventari, la quantia de les necessitats que s'han de cobrir durant l'exercici de 1985, el material objecte de la delegació establerta en l'article sisé d'aquesta Ordre i les característiques normalitzades dels béns que s'han d'adquirir, si s'escau.  
València, 30 de gener de 1985.  
El Conseller d'Agricultura, Pesca i Alimentació,  
LLUIS FONT DE MORA I MONTESINOS